Justiits- ja Digiministeerium Teie 20.01.2026 nr 8-1/444-1

[raavo.palu@mkm.ee](mailto:raavo.palu@mkm.ee)

[info@justdigi.ee](mailto:info@justdigi.ee) Meie 03.02.2026 nr 4/28

**Arvamuse esitamine justiits- ja digiministri määruse**

**„Küberintsidendist teavitamisel esitatavad andmed ja**

**teavitamise kord“ eelnõu kohta**

Lugupeetud Liisa-Ly Pakosta!

Eesti Kaubandus-Tööstuskoda (edaspidi: Kaubanduskoda) tänab Justiits- ja Digiministeeriumit võimaluse eest avaldada arvamust justiits- ja digiministri määruse „Küberintsidendist teavitamisel esitatavad andmed ja teavitamise kord“ eelnõu kohta. Oleme eelnõuga tutvunud ning esitame järgnevalt Kaubanduskoja seisukoha.

Eelnõu seletuskirja lk-l 2 on kirjas, et „*739 SE kohaselt lisandub küberturvalisuse seadusesse ka § 8 lõige 81, mis tekitab kavandatava määruse puhul seose NIS2-direktiivi artikli 23 lõike 11 alusel antud Euroopa Komisjoni rakendusaktiga. Selles rakendusaktis kehtestatakse nõuded küberintsidendi, sealhulgas olulise mõjuga küberintsidendi kohta esitatava teate või raporti korrale ja vormile. Kui sedasorti rakendusakt vastu võetakse, lähtuvad rakendusaktis nimetatud teenuseosutajad selles rakendusaktis kehtestatud nõuetest. Ülejäänud küberturvalisuse seaduse 739 SE kohased teenuseosutajad järgivad kavandatavat määrust*“. Juhime tähelepanu, et Euroopa Komisjoni rakendusmäärus (EL) 2024/2690 on juba vastu võetud. Oluline on, et ka eelnõus viidatakse konkreetselt rakendusmäärusele (EL) 2024/2690 ning lahtiselt ka tulevastele rakendusaktidele, sest viite puudumine tekitab ettevõtjates segadust, kas nad peavad järgima EL-i määrust, Eesti määrust või mõlemat korraga. Lisaks on oluline, et ka seletuskirjas oleks selgelt ja lihtsalt aru saada nende õigusaktide omavahelist seost.

Lugupidamisega

/allkirjastatud digitaalselt/

Mait Palts

Eesti Kaubandus-Tööstuskoja peadirektor

Ireen Tarto

[Ireen.tarto@koda.ee](mailto:Ireen.tarto@koda.ee)